
1) Mai singur 


Mai singur, 

decât Lumina Divină, 

pe care-am pierdut-o, 

pe strada Ochilor tăi, 

nici Întunericul, 

Paşilor mei, 

nu mai poate fi, 

mai singur, 

atunci când calcă, 

peste podeaua roasă, 

de Patimile Orizontului, 
furat de fiecare dată, 

de eternitatea Clpei, 

la care se răsteşte, 

un Calendar ros de Dorul, 
care ne mai caută şi acum, 
Destinul prăfuit, 

mai singur, 

decât întreaga Lume, 
promisă de Creatorul, 

ce doarme beat, 
inconştient, 

prin şanţurile frunții, 

unei Zile, 

care nu ne-a mai fost dată, 
să o trăim, 

niciodată. 

2) Ne incendia în tăcere 


Ne-am lovit, 

de cometa unui Destin, 

care ne incendia în tăcere, 
întregul Univers, 

pe care Creatorul, 

l-ar fi clădit treaptă cu treaptă de Iubire, 
numai pentru noi, 

ştiind că într-o zi, 

vom deveni, 

una dintre stelele cele mai iubite, 
ale Lui, 

luminându-i gândurile Eternităţii, 
cu Dragostea noastră. 


3) De pe bolta Inimilor 


i-am urmat Eternitatea, 
simţindu-i Lumina Divină, 
care-ţi curgea, 

prin venele Paşilor Infinitului, 
atât de plini, 

de Pasiunea Dumnezeului, 
unei lubiri, 

care stătea înghețată și uitată, 
printre cotloanele Universului, 

până când ai respirat pentru prima dată, 
aerul Existenţei, 

Iluziilor Vieţii şi Morții, 

care au dezghețat-o pentru totdeauna, 
udând cu stropi ei, 

florile de gheață, 

puse la mormintele Cuvintelor. 


4) Ne-a fost dat 


Mai singur, 

fără de Singurătatea care m-a părăsit, 
nu poate fi Nimeni, 

atât de pierdut, 

de Pierderea care rătăceşte, 

pe valurile dezlănţuite ale Destinelor, 
din care Iluziile Fericirii, 

şi-au croit veşminte, 

din stofa mucegăită a Morţii, 

unui Cuvânt, 

sub streașina căruia, 

am fi dorit să ne ascundem, 
Adevărul călcat de pașii, 

Conştiinţei, 

unei Iubiri avortate, 

de Păcatul Originar, 

pe aripile căruia, 

ne-a fost dat să zburăm, 

spre noi înşine. 

5) Viitorul Iluziilor Fericirii 


Aşteptam ca Soarele Destinului, 

să ne spele, 

Oceanul greu şi murdar, 

de Lacrimile Iluziilor Vieții şi Morţii, 
aprinse în Privirile zbuciumate ale Clipelor, 
care şi-au pierdut Eternitatea, 

pe ţărmul deznădăjduit al Zilei, 

din care Amintirea, 

ŞI-a sculptat statuia unui Timp, 

care nu seamănă, 

cu nici una dintre Speranţele noastre, 
ale căror Gene, 

ar fi trebuit să le ducă mai departe, 
Viitorul Iluziilor Fericirii. 


6) Sângele Viselor 


De ce ne-a trebuit atât de mult, 

să înţelegem, 

că ne-am născut Rugurile Vii, 

pe care să ardă Timpul, 

mistuindu-se în flăcările Speranţelor, 
pentru totdeauna, 

spre a rămâne risipit în Eternitatea, 

Unui Dumnezeu, 

care ni se va scurge la nesfârșit, 
prin venele Iluziilor Existenţei, 
ce ne îmbrățişează cu Sângele Viselor, 
Iubirea, 

pentru a Lumina Divin, 
Nefiinţa, 

care va respira, 

undeva-cândva, 

în Lumea vreunei Amintiri, 

care nu ne va mai aparține nouă, 
Niciodată. 


7) Noapte Bună 


Câtă iarbă de Promisiuni, 

a ruginit, 

pe Orizonturile Viselor, 

cu care ne înveleam, 
Dorinţele, 

spunându-le, 

de fiecare dată 

Iluziilor Vieţii şi Morții, 
Noapte Bună, 

ca să se odihnească liniștite, 
sub plapuma opacă şi fierbinte, 
a Deşertăciunii, 

care țâşnea neprihănită, 

prin venele Destinului nostru, 
fără să ştim că-i dăruiam astfel, 
Timpul, 

îmbrățişând un Viitor, 

care se înstrăina mereu de noi, 
ucigându-ne fiecare Clipă, 

prin care treceam, 

la fel de neobservaţi, 

pe cât de nevăzută ne era, 
Moartea, 

care ne aştepta cuminte şi tăcută, 
după ce i-am dat Viaţă, 

la colţul străzii cu nume de Destin. 


8) Atât de naufragiați 


Eram mai multă Singurătate, 

decât Iluzia propriei noastre Existenţe, 
care ni se destrăbăla, 

cu Eternităţile Clipelor, 

lovindu-le peste fruntea plină de sudoare, 
a Unui Timp, 

pe care nicio Naștere de Amănunte, 
nu şi l-ar fi dorit, 

să călăuzească Destinul Iluziei Morții, 
numai pentru noi, 

cei atât de naufragiați, 

pe propriile valuri de sânge, 

ale Apusurilor Sentimentale, 
în care ne înecaserăm pentru totdeauna, 
Viitorul. 


9) Statui de Cuvinte 


Ne-am pierdut, 

atât de demult, 

de Vremurile Privirilor, 

încât am devenit, 

Statui de Cuvinte, 

șlefuite de furtunile Uitării, 

la margine de Iubire, 

pentru a străjui pieţele de Amintiri, 
care încă ne mai caută, 

tăcute şi resemnate, 

pe tejghelele Destinelor, 

unde s-ar putea să apărem într-o zi, 
puşi la vânzare, 

de noi înșine. 


10) În Sângele Stelelor de Cuvinte 


Ne scăldam, 
în Sângele Stelelor de Cuvinte, 

ce lăcrimau sub greutatea apăsătoare, 
a Iluziilor Existenţei, 

care le tăiau elanul, 

de a sări peste Infintul, 

pierdut adânc, 

în Labirintul secătuit de Speranţe, 
rătăcite prin Diamantul neșlefuit, 

al lubirii, 

pe care am fi dorit să-l legăm, 

de verigheta Patimilor noastre, 
atunci când Zorii însângerați ai Cuvintelor, 
încă mai credeau în Lumea, 

fără cimitire de Destine, 

unde să ne pierdem printre cavouri, 
de Clipe. 


11) În Timpul nostru etern 


Pleiade de zâmbete, 

cad peste stelele căzătoare ale Amintirii, 
strivindu-le cu corpolenţa suferinței, 
prelinsă din seva unui Univers, 

bolnav de iubirea, 

acelui Dumnezeu, 

care ne-a promis că va reveni, 
undeva-cândva, 

şi-n gara Destinului, 

Iluziilor Existenţei, 

ale căror fărâme au hrănit, 
Răsărituri întregi, 

Deşertăciunea, 

pe buzele îngheţate ale unui Cuvânt, 
în care credeam că ne vom regăsi, 
Nemurirea, 

naufragiată în Timpul nostru, 

etern. 


12) Mai încolo de Infinit 


Credeam, 

până mai încolo de Infinit, 

în noi, 

cei dezbrăcaţi, 

prin prăpastiile Privirilor, 

de Lumina Divină a Iubirii, 

care ne-a lăsat să cădem la nesfârşit, 
în noi înşine, 

până când am înțeles, 

că sensul Iluziilor Existenţei, 

este Menirea de a rămâne împreună, 
indiferent cât de mult urci sau cobori, 
pe scările reci şi insalubre ale Timpului, 
ce par a rămâne mereu necălcate, 

de paşii Cuvintelor, 

de dinaintea acestei Lumi, 

în care ne-am regăsit Zborul, 

ce nu se va sfârși niciodată, 
pe genele vreunui Orizont, 
plictisit şi străin, 

de tot ce înseamnă, 

Adevăr Absolut, 

al Fericirii. 


13) Zale de Clipe 


Munţi de Promisiuni, 
rănesc Depărtările însângerate, 
ale Iluziilor Existenţei, 

pe care navigăm fără Sens, 
hrănindu-ne Deşertăciunea, 
Zalelor de Clipe, 

ce par a rugini, 

mai demult decât Vremea, 
pe Inimile noastre, 

care se mai cred şi acum, 
apărate de răceala Armurii, 
unei Amintiri, 

în care ni s-au încarnat, 
Zalele Clipelor, 

atunci, 

când până şi Visele, 

mai sperau, 

că vom rămâne împreună. 

14) Ţi-am întrebat Gândurile 


Nu cred să fi întrebat, 

Cuvântul Facerii vreodată, 

dacă Moartea doare, 

sau Viaţa cunoaște, 

dacă Ochii chiar văd, 

sau Libertatea poate însemna încătuşare, 
printre Iluziile Existenţei? 


Cu siguranță am alunecat, 

pe talpa Iadului, 

ce a strivit lubirea, 

atunci când Depărtările, 

spălau faţa roasă a Timpului, 

cu prosopul Amintirilor, 

naufragiate pe lacrimile Adevărului Absolut, 
fără de început sau sfârşit, 

ale Uitării. 


15) În zadar 


Aripi de Regrete, 

ni se înalță peste steaua Destinului, 
ştergând praful Iubirii, 

atâta cât a mai rămas, 

de la roțile Iluziilor Vieţii şi Morții, 
peste pleoapele grele de plumb, 

ale Viitorului, 

a cărui pătură de Fericire, 

pare că nu ne mai încape, 

ŞI oricât de mult, 

ne-am dori, 

să ne mai învelim Paşii obosiţi, 
dârdâind de frigul Indiferenţei, 

pe buzele Cuvântului abătut al Iubirii, 
este în zadar. 


16) Stele de Clipe 


Ți-am spus de nenumărate ori, 

cât de multe Stele de Clipe, 

se nasc peste Cimitirul acestei Lumi, 
al Deşertăciunii Iluziilor Existenţei, 
pentru a fi stinse, 

pentru totdeauna, 

în corpul lipsit de Iubire, 

al Focului Sacru, 

din inima unui Dumnezeu, 

atât de rece, 

încât n-aş fi crezut vreodată, 

că suflul Privirii tale, 

să stingă gheaţa încătușată din EI, 
transformându-L în Apa Vieţii, 

pe care am îmbrățişat-o pentru totdeauna, 
potolindu-mi setea, 

cu un întreg Univers al Iubirii, 

ce a devenit, 

icoana chipului tău, 

înstelat pentru Eternitate, 

cu atât de multe Clipe, 

strânse-n diadema Infintului, 

pe care am așezat-o definitiv, 

pe fruntea unicei noastre Stele a Destinului, 
care va lumina Viitorul, 

altor şi altor, 

Iubiri, 

pentru "Totdeauna. 


17) Lumea de Apoi a Viselor 


Rispit, 

printre gânduri veștejite, 

ce foşnesc, 

la tălpile Destinului, 

în drumul către Moarte, 
mă închin Zilei, 

pe care nu o voi cunoaște, 
niciodată, 

sub acest Soare, 

care nu-mi va mai aparține, 
suflării Luminii Divine din mine, 

fiindu-mi furat, 

de Lumea de Apoi a Viselor, 

în care credeam undeva — cândva, 
ca fiind, 

o Iubire, 

pe care nu o voi putea pierde, 
niciodată. 


18) Dincolo de orice Timp 


Renegat de Nemărginire, 
Cuvântul ni s-a întrupat, 

în adâncul Privirilor, 
zugrăvindu-ne Nesfârşirea, 
pe faţa neprihănită a Iubirii, 
care s-a tatuat astfel, 

cu Iluzia Vieţii şi Morții, 
fără să ştie, 

numai pentru noi, 

de-atât de multă dragoste, 
cei care, 

am fost obligați, 

să ne ascundem, 

în Eternitatea Clipei, 

pentru a străluci, 

ŞI azi, 

în steaua căzătoare, 

care s-a stins de atât de demult, 

încât şi acum mai cade, 

alături de Lumina ei Divină, 
Dincolo de orice Timp, 

alergând peste spaţiile nenăscute, 
ale Uitării, 

însuflețindu-le. 


19) Peste zăpezile Lacrimilor 


Atât de multă Uitare, 

ninge, 

peste zăpezile Lacrimilor, 

din depărtările Gândurilor noastre, 
încât ni s-au înzăpezit, 

toate Cuvintele, 

ce-ar fi trebuit, 

să ne aducă Libertatea de a fi, 
Inima unei lubiri, 

care să bată, 

îndeajuns de puternic Timpul, 
încât să-l alunge, 

din brațele Eternităţii, 

ce-l credea până acum, 

a fi puntea, 

dintre Viaţa Veşnică și Fericire. 

20) Mărunţis neînsemnat 


Ştiam încă de atunci, 

când am încercat, 

să mutăm Adevărul Absolut, 

din ochii îngheţaţi ai zăpezilor de Clipe, 
că vom deveni, 

un Mărunţis neînsemnat, 

purtat prin buzunarele rupte de Sentimente, 
ale Dumnezeului Destinului nostru, 

care nu va mai avea ce să cumpere cu el, 
la această oră târzie din noaptea Gândirii, 
unde sunt deschise doar crâşmele de Vise, 
extrem de scumpe, 

pentru un biet Creator, 

care nu s-a gândit, 

că va întârzia atât de mult, 

faţă de Ora Morţii, 

de noi înşine. 


21) Pe drumurile fără de întoarcere 


Ziduri de cremene, 

ale Iluziilor Existenţei, 
ne înveşmântă Clipele, 
apărându-le de frigul, 

a ceea ce suntem, 

sau am putea fi, 

în Viaţă sau Moarte, 

Iubire sau Adevăr, 

motiv pentru care vom întârzia, 
de fiecare dată, 

la întâlnirea, 

cu Dumnezeul Luminii Divine, 
din noi înşine, 

care vom rămâne mereu pierduţi, 
pe drumurile fără de întoarcere, 
ale Deşertăciunii. 


22) Ora Zorilor 


Să nu-mi spui că, 
Cuvântul nu doare, 

sau Moartea nu uită, 

de Veșnicia lubirii?, 

sau de Ceasurile, 

stricate şi ruginte, 

ale 'Toamnelor?, 

din privirile Adevărurilor, 
care ar da orice, 

să repare şi să lustruiască, 
Iluziile Existenţei, 

pentru a le atârna, 

pe Orizonturile, 

ce încă-şi caută rătăcite Ora Zorilor, 
care le-ar putea aduce, 

la Lumina Divină a lubirii, 

înapoi, 

din Noaptea, 

în care ne-am pierdut, 

Nesfârşirea. 


23) Înecaţi cu Iluziile Adevărului 


N-am înţeles, 

de ce Destinul, 

îşi îneacă Existenţa, 

în adâncurile Lacrimilor, 
ce-au devenit roua Zorilor, 
unei Lumi a Iluziilor Vieţii, 
din care nu înțelegem, 
decât Moartea sau Iubirea, 
prea târziu de fiecare dată, 
oricât de mult, 

ne dorim să învăţăm, 

a fi fericiți, 

rezemaţi de gardurile reci şi ruginite, 
ale Timpului, 

care nu ne lasă niciodată, 
să trecem dincolo, 

de Paradisul sau Infernul, 
Icoanei, 

la care ne rugăm plini de speranţe, 
să mai putem plânge, 

odată cu ea, 

pentru a sfârşi înecaţi, 

cu Iluziile Adevărului. 


24) Oasele Amintirii 


Dincolo de mine, 

eram noi, 

până la tălpile Eternităţii, 
pe care ni le înnodam, 

cât mai strâns, 

de încheieturile Privirilor, 
fiindu-ne teamă, 

ca acestea, 

să nu ne alunece, 

pe gheaţa rece şi insensibilă, 
pe care şi-a rupt oasele, 
Amintirea. 


25) Biblia Iubirii 


Câte Regrete, 
să fi plouat peste Iluzia Existenţei, 

încât a fost obligat Dumnezeu, 
să-şi tipărească, 

la lumina stelelor atâtor Destine, 
Biblia Iubirii, 

unica ce a reușit cu adevărat, 
să ridice, 

Bisericile Eternităţii, 

la zidurile cărora, 

să se închine, 

Adevărul Absolut, 

din zăpada căruia, 

ne-am răcorit, 

Cuvântul, 

atât de înfierbântat uneori, 

de Moarte. 


26) Icoana Zâmbetului 


Niciodată, 

n-am întrebat Destinul, 

de ce-am dorit, 

să-ți şterg praful, 

de pe Icoana Zâmbetului, 

din Privirea ta, 

suflând aerul cald al Zilelor mele, 
peste nesfârşirea ta, 

care se curăța, 

de ceața prafului unui Trecut, 

al Singurătăţii, 

mai vechi decât Timpul, 
care s-a hrănit până atunci, 
cu toate stelele căzătoare, 
ale Destinelor noastre, 

din alte și alte Existenţe, 
unde ne căutam și atunci, 
unul pe altul. 


27) Să rămână mereu 


Dacă Dumnezeu, 

n-ar fi refuzat Viaţa, 

la masa Fericirii, 

cu siguranță că Moartea, 

ar fi devenit, 

stăpâna absolută a Iubirii, 
din cărămizile căreia, 

n-am mai fi reuşit, 

să ne înălțăm vreodată, 
Biserica Simţămintelor, 

din care să ne cioplim altarul, 
propriei noastre existențe, 

la care să ne rugăm Eternitatea Clipei, 
să rămână mereu, 

alături de noi, 

pentru totdeauna, 

împreună. 

28) Nu mai avea nimic de spus 


Cu gândurile rupte-n coate, 

mă furişez prin tranşeele Existenţei, 
încercând să nu fiu rănit, 

de schijele Neşanselor, 

a căror punte s-a prăbuşit, 

peste adâncurile Zilelor noastre, 
în care ne-am înecat Privirile, 

ce ne-au mistuit, 

cu Focul Sacru al lubirii, 

Visele, 

răstignite de Viaţă, 

în cimitirul de Cuvinte, 

care nu mai aveau nimic de spus, 
pentru nici unul dintre noi. 


29) Ca şi cum ar fi 


Aripi grele gata să nască Furtuni, 
se-nghesuie, 

la uşile zăvorâte ale Cuvintelor, 
lovindu-le cu toată puterea, 
preţurilor scăzute sau ridicate, 

ale Iluziilor Existenţei, 

sperând că vor reuşi în cele din urmă, 

să le cumpere, 

cu cel puțin, 

câte un simplu Zâmbet de Cheie, 
care să le întredeschidă, 

o fărâmă de Lumină Divină, 
către o altă Lume, 

unde Stelele Destinelor, 

nu se mai dezechilibrează, 
de pe scara Iubirii, 

pentru a cădea, 

în golul de dincolo de noi, 
unde ajungem să rătăcim, 
pe la porțile Morţii, 

ca şi cum ar fi Viaţă. 


30) Până dincolo de Timp 


Valuri de sânge, 

îneacă Orizontul hemoragic, 

cu Speranţele unei noi Zile, 

ce tocmai a evadat, 

din ospiciul Iluziilor Vieţii și Morții, 
pe care ni l-a clădit Lumea, 
pentru a-l oferi cadou, 
Fericirii, 

pe care o cumpărăm atât de rar, 
cu puţinele monede de Clipe, 
pe care le primim în dar, 

de la Orgoliile Destinelor, 
pline de invidie şi otravă, 
pe Astrul nemuritor, 

ai unei Iubiri, 

care ne aşteaptă, 

pentru a fi, 

până dincolo de Timp, 
împreună. 


31) Prin Urmele Paşilor de Vânt 


Eram mai multă Lumină Divină, 
decât Întuneric, 

dar degeaba, 

dacă ne înecam Destinul Iluziilor Existenţei, 
prin Urmele Paşilor de Vânt, 

ai pletelor de Zile încâlcite, 

răsfirate pe orizontul Privirilor, 

atât de zdrenţuite, 

ale Timpului, 

încât ne-am pierdut, 

Fericirea, 

mereu rătăcită, 

şi tăinuită, 

printre vise deşarte, 

fără să o mai regăsim vreodată, 

la tâmplele arse de dor, 

ale Răsăriturilor Singurătăţii noastre. 

32) Obligat să tacă 


Dacă-aş putea să-ți dăruiesc Regăsirea, 

fără să devin Uitare veștejită, 

care curge, 

prin nervurile frunzelor ruginite, 

ale Clipelor, 

din sângele prelins pe buzele Cuvântului, 
obligat să tacă, 

atunci când strigă în surdină, 

printre Iluziile Existenţei, 

cât de mult a iubit Dumnezeu această Lume, 
atât de înstrăinată, 

până şi de Străinul Subconştientului nostru, 
încât catedralele sunt clădite de Moarte şi Disperare, 
şi nicidecum de Viaţă și Împlinire. 


33) Frigul Regretelor 


Viaţa devine adevărată, 

doar în fața Cunoaşterii, 

precum Iubirea, 

înaintea întregului Univers, 

despre care ştim de fiecare dată, 
cât de mult ar trebui să mai simţim, 
din strălucirea Eternităţii, 

pe care Timpul o ţese, 

făurind neobosit, 

pânza Morţii, 

care să ne apere de Frigul Regretelor, 
atunci când Viitorul ne va îngheţa, 
Urma, 

ce va deveni unica noastră Amintire, 
oglindită în lacul unei alte Existențe. 


34) Într-o icoană a Lubirii 


Lacrimi de rouă, 

mistuiesc Zilele florilor de gheață ale Vieţilor, 
ce-și vor desena Iluziile Existenţei, 

pe ferestrele înghețate ale Cuvintelor, 
din care urmează să ne clădim Viitorul, 
cu fiecare oftat al unei Speranţe, 

sau poate cu îndoiala care se va prelinge, 
pe Geamul opac și zgâriat de Suferinţe, 
al propriilor noastre Sentimente, 

pe care dorim atât de mult să le înrămăm, 
într-o Icoană a Iubirii, 

încât îl ştergem de fiecare dată, 

cu rugăciunile strigate în tăcere, 

către un Dumnezeu atât de străin de noi, 
încât aproape că-i simţim mânia, 

dar şi mâna Destinului, 

de fiecare dată, 

cum încearcă să ne spargă, 

sticla din ce în ce mai mată a icoanei, 
propriei noastre Iubiri, 

în cioburi cât mai tăioase de Clipe, 
care să se piardă în pustietatea, 
Eternităţii şi Singurătăţii, 

tăind tălpile şi aşa însângerate, 

ale Timpului, 

care nu mai are ce face cu noi. 


35) Împărăteasă a Clipei Eternităţii 


Ai făcut pană, 

pe strada Vieţii mele, 

oprindu-te la poarta, 

Sensului, 

care m-a zămislit, 

pentru a deveni, 

roata Focului Sacru, 

care se învârte, 

ameţindu-ți Destinul, 

spre a fi dus, 

în palatul de cleștar, 

al Singurătăţii noastre de până atunci, 
ca să te încoronez, 

Împărăteasă a Clipei Eternităţii, 

pe care o vom apăra împreună, 

de toate urgiile Iluziilor Existenţei, 

care ne-ar putea destrăma, 
imperiul fără de frontiere, 
al Iubirii. 


36) Pe bolta Nesfârşirii 


Giulgiu de Lumină Divină, 
înveleşte-mi Existenţa, 

cu sufletul inimii tale, 

din Privirea fără de sfârşit, 
a Cuvântului lubire, 

pe care ni l-a rostit Cerul, 
în timp ce zbura, 

pe Steaua Destinului, 
Iluziilor Existenţei, 
îndrăgostite, 

de Viitorul nostru, 

scris pentru totdeauna, 

pe bolta unei Nesfârșiri, 

a Nimănul. 


37) Când ne-am privit Nesfârşirea 


Mă-ndrept rătăcit, 
către mine însumi, 

rănindu-mi, 

Străinul Subconştient al Adevărului Absolut, 
cu întrebările pe care mi le pun mereu, 
despre Moarte şi Dragoste, 

neștiind că Eternitatea, 

va fi cea a cărei Viaţă de Apoi, 

va reda pentru totdeauna, 

suflul Existenţei, 

din paşii fără de urme, 

ai Destinului unei Iubiri, 

în care ni s-ar fi întrupat, 

Dumnezeul pe care l-am întâlnit, 
pentru prima oară, 

atunci când ne-am privit, 

împreună, 

Nesfârşirea. 


38) Speranţă văduvă 


Refuz să cred, 

în stelele căzătoare, 

ale Întunericului unei Singurătăţi, 
care spală în fiecare dimineață, 
feţele transpirate de roua uitării, 
a Iluziilor Vieţii şi Morţii, 

în care ne-am încarnat, 

Destinele, 

pentru a învăţa să alergăm, 


35 


SORIN CERIN 
MAI SINGUR - Poeme filosofice 


la maratonul Clipelor, 

pe frunțile cărora, 

de fiecare dată, 

cădem sfărșiți, 

prin Cimitirele de Vise, 

unde mai vine uneori, 

câte o Speranţă văduvă, 

să se roage, 

unui Dumnezeu al lubirii Nimănui, 
pentru Fericire şi Prosperitate. 


39) Să intre razele Zâmbetului 


Visez, 

printre buruieni de Amintiri, 
udate de Apa Uitării, 

să crească peste florile de gheață, 
pe care le-am cules, 
undeva-cândva, 

din grădina Ferestrei, 

Iubirii noastre, 

care s-a spart, 

sub greutatea Timpului gelos, 

pe transparenţa și claritatea, 
Hazardului, 

atunci când se deschidea, 
Fericirii, 

lăsând să intre razele Zâmbetului, 

printre inimile reci ale Cuvintelor, 
care tocmai începeau, 

să se dezmorţească, 

aducând Primăvara senină, 

ce părea eternă, 

în Privirile noastre. 


40) Nehotărâre atunci când traversez 


Aştept paşii Destinului, 

să-mi calce apăsat, 
Nehotărârea, 

când traversez, 

podul Iluziilor Vieții şi Fericirii, 
de peste fluviul unei Iubiri, 

în care mi-e teamă, 

să nu mă înec, 

ademenit de cântecele de sirenă, 
ale Întâlnirii, 

la care nu va lipsi niciodată, 
Iluzia Morții, 

să ne desfete până în ultima Zi, 
Soarta. 

41) Cât timp vor dăinui Iluziile Morţii 


Nu l-am întrebat, 

niciodată pe Dumnezeu, 

de ce ne-a îmbătat, 

cu Iluziile Fericirii, 

ştiind că nu avem voie să le bem, 
decât atunci când, 

suntem bolnavi de lubirea, 

pe care atât de puțini o trăim cu adevărat, 
o boală de care nici EI, 

nu este străin, 

odată ce se doreşte, 

a fi identificat cu Ea, 

pentru a putea zămisli Lumea, 

a cărei imagine reală, 

nu ne este dat să o cunoaștem, 

cât timp vor dăinui Iluziile Morții, 
care ne-au întrupat Viaţa. 


42) Cerul înstelat al Libertăţii 


Ziduri de cremene, 

lovite de Clipe, 

scânteiază, 

aprinzându-ne Cerul înstelat al Libertăţii, 


38 


SORIN CERIN 
MAI SINGUR - Poeme filosofice 


unei lubiri, 

datoare Iluziilor Existenţei, 

fără să se întrebe vreodată, 

de ce nu există şi Adevăr Absolut, 
în această Lume a Păcatului Originar, 
clădită de cărămizile mucegăite, 
ale Iluziilor Vieţii şi Morții, 

care ne ocrotesc, 

Suferinţa, 

de Stelele altor Destine, 

pe aripile cărora am putea zbura, 
spre noi înşine. 


43) Regatul Eternităţii 


După ce am băut, 

cerul viselor tale, 

eram atât de beat de tine, 

încât am căzut prin şanţurile unor Cuvinte, 
fără să reuşesc să mă ridic, 

ținându-mă cu tărie, 

de cârligul unui semn de întrebare, 

care zăcea ruginit de dincolo de orice înţeles, 
înfipt de dinainte de a fi Lumea, 

în stânca inimii unei Iubiri, 

care ne aştepta să ne cățărăm, 

pe înălțimile sale tăioase, 

pe care crește din abundență, 

mușchiul neted, alunecos şi umed, 

al Destinului, 

pe care suntem obligați, 

să păşim, 

pentru a trece de porţile Adevărului Absolut, 
a ceea ce suntem, 

doi Străini, 

care-şi caută Regatul Eternităţii. 


44) Preţul unei nopți a Vieţii 


Risipit prin praful stelar, 

al Iluziilor Existenţei, 

m-am învelit în mantaua Simțirii, 
atât de frig mi s-a făcut, 

de Iubire, 

Adevăr şi Fericire, 

încât am rătăcit, 

pe străzile pustii ale Destinelor, 
încercând să mă cazez, 

la unul dintre ele, 

dar oricât le-am întrebat, 

nu vroiau să-mi spună, 

preţul unei nopți a Vieţii, 

în camerele lor insalubre, 

şi pline de mucegaiul Cunoașterii, 
de unde urma să mă trezesc, 
obligatoriu, 

cu şcoala vieții învățată, 
pentru a trece cât mai pregătit, 
pragul noii zile a Morții, 

de mine însumi. 


45) Cuvântul în care ne-am pierdut 


Depărtările, 

însingurate, 

ale Lacrimilor, 

strivesc pălmile Viitorului, 

ce vor să împingă cu tărie, 
porțile Amintirilor, 

dincolo de altarele Regretelor, 
care se închină, 

Stelei Destinului nostru, 
rugându-l amarnic, 

în inimile Zorilor, 

apuşi de dinainte de a ne naşte, 
pe străzile Deşertăciunilor acestei Lumi, 
atât de însetată de Iubire, 

să ne mai lase, 

o Clipă de Eternitate, 
Cuvântul în care ne-am pierdut, 
conștienți fiind, 

de trecerea unui Timp, 
înfometat, 

de fiecare firimitură, 

de Suflare, 

în gara, 

unde n-ar trebui, 

să mai oprească niciodată, 
Moartea. 


46) Biserica Sufletelor Pereche 


Scrisori singure, 

îşi aşteaptă răstignite, 

pe drumurile rătăcite ale Zilelor, 
Destinele, 

sub flăcările cărora, 

şi-ar putea apăra de ploile Anilor, 
literele de foc ale Iubirii, 

care să le încolțească, 

prin Bisericile Sufletelor, 

la altarele cărora încă mai speră, 
să-şi țină de mâna Divinităţii, 
Sufletele Pereche, 

care să ne scrie, 

pe hârtia trupurilor noastre de scrisori, 
ce ard mistuindu-se, 

răvăşite de speranţe, 

Cuvintele pline de jar, 

ale Zorilor Iubirii, 

care răsar, 

peste frunțile Gândurilor, 

prin cutele cărora să se scurgă, 

nectarul sfânt şi cristalin al Apei Vieţii, 
pe care să o împartă, 

fericite, 

prin maternităţile însetate ale Viitorului, 
scriind noi rânduri, 

ale altor și altor pagini de vise, 

ce vor deveni adevărate cărți, 

ale istoriilor unor Amintiri, 

pline de Iluzii ale Vieții și Morţii, 

ce vor zace păzite, 

de umezeala rece și insensibilă a Uitării, 
prin ungherele Sufletului unei Stele, 

a cărei Lacrimă de dor, 

nu va reuşi nici măcar să cadă, 

odată cu Ea, 

ştiind că nimeni nu va reuşi vreodată, 
să afle, 

că această Lacrimă eram Noi, 

care ne prelingem spre Eternitate, 

pe faţa Dumnezeului, 

la a cărui Icoană a Iubirii, 

ne-am rugat mereu, 

unul altuia, 

într-o Biserică a Sufletelor Pereche, 
care nu mai este, 

mai demult decât, 

Timpul, 

ce ne-a pierdut, 

printre mărgelele Clipelor Deşertăciunii, 
la care se roagă mereu, 

înşiruindu-le, 

crezând că ne va găsi, 
vreodată, 

dar în zadar. 


47) Zile fără sens 


Flori de lacrimi, 

înmuguresc pe treptele Cuvintelor, 
ce par despletite, 

de orice Însemnătate, 
reamintindu-şi mereu, 

primăverile zâmbetelor, 

unei Iubiri, 

a cărei adresă pare a se fi pierdut, 
printre buruienile, 

atâtor Întrebări fără răspunsuri, 
încât nicio mână a Destinelor, 

nu ar fi reuşit să le rupă, 

de Viitorul care le udă, 

cu Zilele din ce în ce mai apăsătoare, 
şi fără de sens, 

ale Singurătăţii. 

48) Alunecăm spre Moarte 


Alergăm spre neant, 

mai siguri decât orice Clipă, 

a căresi sens, 

este să poată muri, 

sub ochii Orizonturilor, 

atâtor Iubiri, 

strânse, 

în menghina atât de dureroasă, 
a răsăriturilor şi apusurilor, 

de noi înşine, 

care cad fulguind, 

peste zăpezile lacrimilor de vise, 
pe care alunecăm, 

spre Moarte. 


49) Câte o catedrală a Iubirii 


Petale de amintiri, 

duse de vânturile Pasiuniii, 

ning peste magnoliile Cuvintelor, 
înmugurite din patima Primăverii, 
ochilor tăi, 

de Eternitate, 

care-mi străpunge, 

Străinul Subconştient al Gândurilor, 
prin care încerc să-mi identific Inima, 
care te aşteaptă, 

clădindu-ți la fiecare bătaie a sa, 

câte o catedrală a Iubirii. 


50) Câteva străzi de Cuvinte 


Rătăcit prin ierburile înalte şi uscate, 
ale Privirilor, 

câtorva străzi de Cuvinte, 

am ales să răspund Zâmbetului pierdut, 
prin aglomeraţia de Stele, 

care-şi aveau prinse, 

în părul razelor de Lumină Divină, 
Destinele, 

care mă înghesuiau atât de tare, 

atunci când vroiam să bat la porțile Iubirii, 
încât nu mai puteam nici să respir, 
aerul tare al înălțimilor ochilor tăi, 

la răsăritul cărora, 

aş fi vrut să fiu de față, 

chiar dacă era la o oră imposibilă, 
pentru Iluzia Vieţii și Morţii mele. 


46 


SORIN CERIN 
MAI SINGUR - Poeme filosofice 


51) La masa sufletului tău 


M-am aşezat, 

la masa sufletului tău, 

aşteptând să fiu servit, 

cu o porţie clocotită, 

de Iluzie a Vieţii și Fericirii, 

pe care să o sorb, 

din Zâmbetul Eternităţii Clipei tale, 
până la capătul paharului de cristal, 
al lubirii, 

pe care să-l păzesc, 

de cutremurele Destinelor, 

ca nu cumva să se spargă, 

şi să ne tăiem Anii, 

în cioburile Zilelor tăioase, 

care să ne despartă pentru totdeauna. 


52) Nemărginirea Iubirii 


Mă ridic, 

din Sângele marilor furtuni, 

ale strămoşilor, 

atâtor Iubiri, 

pentru a naviga pe valurile sale, 
care-mi curge prin venele Destinului, 

înconjurând Eternitatea, 

Ochilor tăi, 

devenind o planetă, 

a Fericirii şi Dragostei, 

a cărei Viaţă, 

depinde de razele Luminii tale Divine, 
care aprinde mereu, 

Lumânarea Focului Sacru al Simţămintelor, 
învingând definitiv, 

întunericul Singurătăţii, 

de noi înşine, 

până când, 

Dumnezeu s-a lovit accidental, 

de sfeşnicul Iluziilor Vieţii şi Morții, 
în care ardea, 

pentru a cădea abătută, 

sub greutatea pereţilor reci şi plini de igrazie, 
ai Întâmplării, 

pentru care am fost sortiți, 

să redevenim Oameni, 

dezbrăcaţi de aripile de Îngeri, 

care ne ajutau să putem zbura, 

peste nemărginirea, 

Iubirii. 

53) Umbrele Cuvintelor 


Străzi însângerate de Apusuri, 
se pierd rătăcite, 

prin Inimile reci şi inerte, 

ale Depărtărilor, 

în care vroiam să evadăm, 
două Umbre mute, 

frânte de flăcările unei Iubiri, 
ce nu reuşea să aprindă, 
zidurile grele şi masive, 

ale Destinelor tăioase, 

care se prăbușeau, 

peste Umbrele Cuvintelor noastre, 
prin labirinturile cărora, 

ne strigam Neputinţa, 

rostită de Umbrele, 

Iluziilor Vieţii, 

Fericirii, 

Durerii, 

şi Morţii noastre. 


54) Flori de Amintire 


Eram, 
atât de multă primăvară, 

încât, 

până şi Libertatea începuse, 

să ne invite, 

la dansul Mugurilor unor Cuvinte, 

pe care, 

nu le rostisem încă, 

la ferestrele deschise ale Calendarelor, 
unde ne cântau, 

Serenadele Iluziilor Vieţii, 

Morţii şi Fericirii, 

Cupele, 

care ne fulguiau cu Flori de Amintire, 
Destinul. 


55) La zarurile Orgoliilor 


Valuri de Amintiri, 

sparg Privirile apuse, 

mai demult decât Vremea, 
Cupei, 

din care ne-am clădit, 
Catedrala unei lubiri, 

la ruinele căreia, 

mai îngenuncheam câteodată, 
căutând altarul Ochilor unei Icoane, 
a Fericirii, 

în care ne pierdeam Destinul, 
hipnotizaţi, 

de Eternitatea lor, 

pe care Timpul, 

a pierdut-o la zarurile Orgoliilor, 
dintre Iluziile Vieţii şi Morţii. 


56) Pe treptele ruinate ale Timpului 


Urme de Umbre, 

clădesc ziduri de Cuvinte, 

dintre mine și tine, 

Dumnezeu și Iubire, 

Fericire şi Suferință, 

pe treptele ruinate ale Timpului, 
atât de alunecoase, 

încât nici unul dintre paşii Viselor noastre, 
nu reușesc să le urce, 

oricât de mult și-ar dori, 

să ajungă la Nesfârşirea Cerurilor, 
a căror Adevăr Absolut, 

fără să ştim, 

ne-a dat Iluziile Vieţii şi Morţii, 
în care putem să ne pierdem, 

atât de uşor, 

unul de altul. 

57) A apărut Singurătatea 


Ni s-au spart cerurile, 

Viselor, 

în nesfârşite cioburi tăioase, 

de Clipe, 

ca să alergăm însângerați de Amintiri, 
peste rănile Trecutului nostru, 
pe care nicio tarabă de Speranţe, 
nu vrea să-l vândă, 

vreunui Destin împlinit, 

chiar dacă lubirea, 

l-ar fi dat pe nimic, 

Iluziilor Vieţii şi Morții, 

pe care nu le-am cunoscut, 
decât atunci, 

când, 

în Privirile, 

fântânilor secate ale Dorinţelor, 
a apărut Singurătatea. 


58) Locomotiva lubirii 


Mi-am încheiat nasturii Cuvintelor, 
până la ultima Speranţă, 
ca nu cumva să mă pătrundă, 

frigul vreunei Amintiri, 

care ne-a îngheţat Trecutul, 

în flori de lacrimi, 

prelinse pe fereastra Destinului, 
de la vagoanele, 

Iluziilor Vieţii şi Morții, 

trase atât de greu, 

de către locomotiva Iubirii, 
condusă spre nicăieri, 

de Dumnezeul căreia îi aparține, 
şi care se identifică cu ea, 

prin tatuajele, 

pline de ruinele catedralelor, 
pictate cu poveștile de dragoste, 
ale Clipelor Deşertăciunii. 


59) Ploaia de Vise a Iubirii 


Plouă, 

peste Rătăcirea Străinului pierdut din mine, 
prin aglomeraţia stropilor de Gânduri, 
ce-mi spală fruntea Cuvântului, 

care încă te mai ţine, 

de mâna șuvoaielor de Regrete, 

care se preling, 

pe fereastra aburită a Zilei, 

spartă de fantoma Trecutului, 

ce-mi aruncă cu cana ciobită de Dor, 
în cioburile Amintiri, 

ce mi-au mai rămas, 

de la paşii Eternităţii Clhpei, 

a cărei Stele, 

care ne era Destin, 

a căzut mai demult decât noi înşine, 
cei ce am devenit Vremea, 

pierdută, 

printre vijeliile de şoapte, 

ascunse prin labirinturile, 

urmelor unui Sărut, 

acum al Nimănui, 

care se pierd, 

printre suspinele Speranţelor, 
fiindcă nu se mai poate întrupa niciodată, 
în Ploaia de Vise a Iubirii, 

sub care ne-am născut, 

Îmbrăţișarea unei Împliniri. 


60) Rugăciunea Inimii 


Regrete, 
flăcări de rouă uscată, 
pe buzele Cuvintelor fără de glas, 
topesc Zorii fără de sens, 
ai unui Timp, 

care nu mai este al nostru, 

încă de dinainte, 

de a fi Dumnezeul unei Lumi, 
care pare a ne fi uitat, 

Rugăciunea Inimii, 

ce şi-a oprit Eternitatea Clipei, 

din Privirile în care ne-am pierdut, 
Nesfârşirea lubirii, 

transformată într-un lac de sudoare, 
al unor Dimineţi, 

care nu ne vor mai aparține, 
Niciodată. 


61) Porţile Eternităţii 


Am îmbrăcat cămașa neagră, 

a Uitării, 

peste pieptul Cuvintelor, 

care se scurgeau, 

în adevărate fluvii, 

ce ne înecau Viitorul, 

prin cutele fără de sens, 

ale Norocului, 

de pe fruntea abătută a Timpului, 
ce-și duse palma Eternităţii, 

la tâmplele Amintiri, 

care ne fulguia cu Dorul ei, 
Urmele paşilor Iluziilor Vieţii şi Morții, 

ce ne îmbrățişau Destinul, 

ce încărunțise la tălpile Iubirii, 

până când ni s-au deschis porțile Eternităţii, 
dintr-un cimitir al Prezentului. 


62) Aglomeraţia de Vise 


Paşii încâlciţi de firele Destinelor, 

îşi poartă cu resemnare, 

Nodurile Iluziilor Vieţii şi ale Morţii, 
la cravatele prea strânse de fiecare dată, 
ale Cuvintelor, 

ce vor să spânzure, 

gâtul mereu inflamat al unei Existenţe, 
care refuză să se trateze, 

prin catedralele abătute şi rătăcite ale Inimilor, 
unor Zâmbete descompuse, 

de aglomeraţia de Vise, 

care se calcă unele pe altele, 

pe propriii Paşi ai Deşertăciunii, 

din care ne-a fost plămădită, 

Fericirea. 

63) Lacrima Regăsirii 


Părăsit, 

de Virgulele, 

ale căror palate de Împotriviri, 

mă fereau, 

de furtunile apocaliptice ale Amintirilor, 
m-am trezit, 

dintr-odată aruncat, 

pe strada unei Iubiri interzise, 

de flăcările absurde al unui Trecut, 
pe jarul căruia, 

mi se descompun Cuvintele, 

ŞI acum, 

într-o ploaie de foc, 

a Regretelor, 

care-mi topeşte, 

până şi Lacrima Regăsirii. 


64) Sufletul meu 


Nu mă ploua, 

Iubire, 

cu zborul stropilor Zilelor tale, 
până nu voi fi sigur, 

că voi învăţa să înot, 


57 


SORIN CERIN 
MAI SINGUR - Poeme filosofice 


peste valurile Nesfârșirii, 

ce-mi vor deveni ziduri de Regăsire, 
ai catedralei sufletului meu, 

care-şi va căuta mereu, 

icoană în Cuvintele tale, 

până când voi învăţa să îngenunchez, 
în rugăciunea inimii mele, 

la tălpile tale, 

de Jar nestins, 

adus din Focul Sacru, 

al Eternităţii unei Clipe, 

a cărei Stele, 

vreau să devină, 

Destinul meu, 

iar tu, 

Iubire, 

sufletul meu. 


65) Sfinţii Viselor 


Rătăcit, 

printre furtunile Amintirilor, 
cad troienit, 

de Cuvintele Clpelor, 

care mă ning, 

cu suflarea lor atât de aprinsă, 
încât mi-au incendiat, 

până şi Inima Dorului, 

unicul care nu s-a putut şterge, 

din icoana Iubirii, 

la care ne-am rugat, 
undeva-cândva, 

fiindu-ne Dumnezeu, 

acum, 

părăsit până și de Sfinţii, 
Viselor Sale, 

ce şi-au căutat, 

Paradisuri de împliniri, 

prin alte catedrale ale Iubirii, 
dar nici una dintre acestea, 
oricât de poleită ar fi de Fericire, 
nu va purta voalul Sfinţeniei, 
care ți l-am dăruit, 

atunci când alergam liberi, 

pe Nesfârșirea Privirilor noastre. 


66) Un singur Semn de Întrebare 


M-am înecat, 

în Lacrima Cuvântului, 

încercând, 

să-l ţin departe de prăpastia Despărțirii, 
unde s-a prăbuşit, 

lăsându-ne ca amintire, 

un singur Semn de Întrebare, 

ascuns printre zidurile ruinate ale Iubirii, 
ca să ne putem rezema, 

Destinul, 

pe sufletul său întrebător, 

prin care ne respiram, 

Iluziile Vieții, 

Fericirii şi Morţii, 

fără să ne mai spunem nimic, 
concret, 

decât, 

că nu ştim încotro ne îndreptăm, 
chiar dacă vedeam limpede, 
Apa murdară a Deşertăciunii, 
ducându-ne către cimitirul Uitării. 


67) Străinii Subconștientului 


Eram, 

atât de multă Lumină Divină, 

încât până și Străinu Subconştientului nostru, 
s-au iubit, 

spălându-și fețele Fericirii, 

cu lacrimile Adevărului Absolut, 
care ne lumina Destinul, 

într-un dans al Eternității Privirilor, 
în care ne pierdeam, 

cu totul, 

până şi Iluziile Vieţii şi Morții, 
cărora trebuia să le plătim chiria, 
atât de scumpă, 

în Clipe, 

datorată acestei Existenţe, 
până când am rămas, 

fără de Timp, 

prin buzunarele Viselor, 
fund dați afară, 

pentru totdeauna, 

din noi înşine. 


68) Ţărâna care ne-a plămădit 


Urme, 

apăsate-n zăpada Iubirii, 

de frunzele Gândurilor ruginite, 
zămislite de dansul Iluziilor Vieţii şi Morții, 
pe scena ponosită a Amintirilor, 
care ne-au întrupat, 
Sentimentele, 

atâtor Vise, 

încât Ţărâna care ne-a plămădit, 
nu mai putea să le ducă, 

pe masa olarului, 

propriilor noastre Regăsiri, 

din care să întremeze, 

cana Speranţelor, 

din care să ne bem Apa Vieţii, 
care să ne țină de sete, 


61 


SORIN CERIN 
MAI SINGUR - Poeme filosofice 


până şi în Lumea de Apoi, 
a Nesfârșirii noastre. 


69) Zile condamnate 


Sănii de vorbe-n vânt, 

trag clopotele viselor, 

furate din catedralele ruinate, 

ale Destinelor, 

prin nămeţii grei şi reci, 

de sfârşit de lume, 

a Privirilor noastre, 

pierdute-n fumul crâşmelor sordide, 

ale Clipelor, 

care nu vor să ne lase să trecem, 

pe tărâmul Etrernităţii, 

unei Iubiri, 

care ne-ar fi primit în braţele Paradisului, 

cu toate Zilele condamnate, 

la Iluziile Vieţii, Fericiri, Suferinţei şi Morţii, 
de către un Dumnezeu atât de străin de noi înşine, 
încât până şi strigătul surd, 

al Deşertăciunii, 

se aude mai puternic, 

decât toate Speranţele acestei Lumi. 

70) Ne aprind cerul Cuvintelor 


Aripi de vise, 

se deschid larg, 

peste Orizontul Inimilor de Foc, 
care ne aprind Cerul Cuvintelor, 
brăzdat de Îngerii Privirilor, 
condamnaţi, 

să nu mai poată zbura niciodată, 

de sub streașina, 

sufletelor noastre, 

căzute în abisurile fără de capăt, 
ale Deşertăciunii, 

din care ne-a întrupat Dumnezeul, 
care ne zâmbeşte din Icoanele Viselor, 
prea scumpe, 

pentru buzunarele Clipelor noastre, 
oricât de mult, 

ne-am fi dorit să le așezăm, 

pe zidurile catedralei Iubirii, 

pe care am construit-o, 

numai pentru noi. 

71) Nu primeşte nimic 


Suntem, 

vise rătăcite, 

prin labirinturile de sârmă ghimpată, 
ale Dorinţelor, 

ruginite de ariile Neîmplinirilor, 
cântate la ceas de Existenţă, 

de corurile strigătelor surde, 

ale Destinelor, 

pierdute-n catedralele maiestuoase, 
ale Deşertăciunii, 

pe treptele cărora mai cerşeşte, 

din când în când, 

dreptul la viaţă, 

câte o lubire, 

care de cele mai multe ori, 

nu primește nimic. 


72) Apa Focului Sacru 


Ninge cu Singurătate 

peste florile de gheaţă, 
aşezate în glastra Cuvintelor, 
de pe masa Viitorului, 

pe care se mai reazămă, 

doar pălmile Dorului, 

care ne-a spălat, 

de dinainte de a ne naşte, 
faţa Stelei Destinului, 

cu Apa Focului Sacru, 

a Iubirii, 

pe care am băut-o, 

însetați fiind de Existenţă, 
până când am ars, 

iar cenuşa Amintirii noastre, 
a rămas să hrănească Timpul, 
cu Regrete. 


73) Accidentate neașteptat 


Oare Seninul imaculat, 

din Florile de Foc ale Iubirii, 
câte urme de nori ai Durerii, 
nu ascunde în sufletul său, 
sculptat din cremenea, 

cu care Dumnezeu, 

a aprins, 

Destinele Stelelor, 

care ne ard și azi Întâmplările, 
Iluziilor Vieţii și ale Morții, 
accidentate neaşteptat, 

de câte o Fericire sau Suferință? 

74) Viscole de Doruri 


Zile pierdute-n, 

buzunarele rupte, 

ale Viscolelor de Doruri, 

cad haotic, 

peste norii cenușii ai Amintirilor, 
plouând cu lacrimile Cuvintelor, 
aprinse de vâlvătaia Destinului, 
care ne-a ars, 

tălpile Clipelor, 

într-atât, 

încât, 

până şi Urmele Virgulelor, 
strigau surd, 

tăiate de Singurătatea, 

care ne servea Sentimentele, 
aruncate pe felia groasă a unui Orizont, 
pustiu şi încremenit, 

al Nimănul. 


75) Ne-am dat întâlnire 


Ziduri opace, 
strivesc Speranţe, 
răstignindu-le pe crucile Regretelor, 

pe care le purtăm la gâturile, 
unor Vise, 

ocolite de Iubiri, 

pe străzile absurde ale Destinelor, 
unde ne-am dat întâlnire, 

cu Iluziile Vieţii și ale Morții, 
născându-ne, 

la maternitatea Deşertăciunii, 
unei Lumi, 

care nu ne va aparţine niciodată. 


76) Sortimente culinare 


Eram rupți, 

de-atât de multă Fericire, 

ce se dorea peticită, 

cu puţine Vise, 

ornate cu gust de Adevăr Absolut, 
la masa Destinului, 

veşnic nesătul, 

de Iluziile Vieţii şi Morții, 

pe care le ardeam, 

la Focul Sacru al unei lubiri, 
pentru a fi cât mai delicioase, 
pentru Nesfârşirea, 

care de fiecare dată le respingea, 
spunând că aceste sortimente culinare ale Lumii, 
nu sunt pe placul ei, 

atunci când erau comparate, 

cu Dumnezeul Iubirii noastre, 
care nu se vroia sub nici un chip, 
Iluzii. 


77) Priviri descompuse 


Înaintam cu greu, 

peste premoniţiile Străinului Subconştient, 
care mi-a strigat surd, 

să-mi aştept Clipa, 

Eternității mele, 

la acest colţ de Infinit, 

al cărui început şi sfârșit, 

se măsoară doar în lubire, 

şi nicidecum în altceva, 

oricât de multe avuţii şi miracole, 
mi-ar dărui, 

Iluziile Vieții, 

Fericirii, 

Suferinţei și Morţii, 

pe această Lume, 

a Deşertăciunii şi Absurdului, 

cu care ne înveşmântăm adeseori, 
acoperindu-ne de frigul 
Cuvintelor, 

care ne îngheață până şi Rătăcirea, 
pierdută printre florile de gheață, 

ale Existenţei, 


din cimitirul Privirilor noastre, 
descompuse. 

